Source: http://www.jamijarvi.fi/kunta/paatoksenteko/esityslistat/kunnanvaltuusto/getfile.php?file=1023
Timestamp: 2017-11-22 10:46:15+00:00

Document:
Pidetään valtuuston kokoushuoneessa maanantai 29.8.2011
34 § Kokouksen laillisuus ja päätösvaltaisuus
35 § Pöytäkirjan tarkastajien valinta
36 § Sijoitustoiminnan perusteiden mukainen selvitys valtuustolle
37 § Satakunnan sairaanhoitopiirin toiminnan ja talouden raportti 1-5 kk/2011
38 § Harkinnanvaraisen valtionosuuden korotuksen hakeminen vuonna 2011
39 § Väliraportti 30.6.2011
40 § PoSan talouden toteutuminen ajalla 1.1.-30.6.2011
41 § Jämin Hiihtotunneli Oy:n rahoitusjärjestelyt vuoden 2011 osalta
41 § Ilmoitus- ja mahdollisesti kiireellisenä käsiteltäväksi otettavat asiat
42 § Muut mahdollisesti esille tulevat asiat
Tämän kokouksen tarkastettu pöytäkirja pidetään nähtävänä Jämijärven kunnan virastossa 2.9.2011 kello 9.00 - 11.00.
Jämijärvellä 23.8.2011
Jämijärven kunta KOKOUSKUTSU 4/2011
Kunnanvaltuusto Laatimispäivämäärä: 19.4.2011
Maanantai 29.8.2011 kello 19.00
Ehdotus: Kokouskutsu asialistoineen on julkipantu kunnan ilmoitustaululle 23.8.2011 ja kokouskutsu on julkaistu Pohjois-Satakunta -lehdessä ja Kankaanpään Seutu –lehdessä 25.8.2011. Kokouskutsu asialistoineen on lähetetty kaikille valtuutetuille ja kunnanhallituksen jäsenille 24.8.2011.
Kunnanhallitus 205 § 8.8.2011
1. sijoitustoimintaa ei ole ollut viimeisellä puolivuotisjaksolla 1.1.-30.6.2011.
KV 36 §
Kunnanhallitus 208 § 8.8.2011
37 § SATAKUNNAN SAIRAANHOITOPIIRIN TOIMINNAN JA TALOUDEN
RAPORTTI 1-5 KK/2011
Satakunnan sairaanhoitopiirin toiminnan ja talouden raportti 1 – 5 kk/2011 on valmistunut.
Tilikauden tulos on n. 11,8 miljoonaa euroa ylijäämäinen. Tilikauden tulos on normaalisti kevätkaudella ylijäämäinen, mutta tasoittuu vuoden loppua kohden mm. lomarahojen maksun ja kesätuotannon supistumisen vuoksi. Tilikauden tulosta on kasvattanut alkuvuonna erityisesti hoitopäivien ja –jaksojen ennakoitua suurempi toteuma.
Jämijärven kunnan osalta on sairaanhoidon toteuma 48,6 % ja sosiaalipalvelujen toteuma 90,4 %, kun ns. tasaisen vauhdin mukaan niiden tulisi olla 41,67.
Raportti on esityslistan liitteenä nro 208.1.
Ehdotus: Kunnanhallitus merkitsee Satakunnan sairaanhoitopiirin toiminnan ja talouden raportin tiedokseen ja saattaa sen edelleen tiedoksi valtuustolle.
Lisäksi kunnanhallitus päätti yksimielisesti pyytää PoSalta ja sairaanhoitopiiriltä selvityksen sosiaalipalvelujen kustannusten noususta Jämijärven kunnan osalta.
KV 37 §
Kunnanhallitus 160 § 30.5.2011
Kunnanhallitus 223 § 22.8.2011
Kunnan valtionosuutta voidaan kunnan peruspalvelujen valtionosuudesta annetun lain 30 § mukaan korottaa hakemuksesta harkinnanvaraisesti valtion talousarvion rajoissa, jos kunta ensisijaisesti poikkeuksellisten tai tilapäisten kunnallistaloudellisten vaikeuksien vuoksi on lisätyn taloudellisen tuen tarpeessa. Sen arvioinnissa otetaan huomioon myös paikalliset erityisolosuhteet.
Valtionosuuden korotuksen myöntämisen ehtona on, että kunta on hyväksynyt suunnitelman taloutensa tasapainottamiseksi toteutettavista toimenpiteistä. Suunnitelma tulee liittää valtionosuuden korotusta koskevaan hakemukseen. Valtionapuviranomainen voi asettaa korotuksen myöntämiselle ja käytölle myös muita kunnan talouteen liittyviä ehtoja. Valtionosuuden korotus voidaan seuraavina vuosina jättää myöntämättä tai se voidaan myöntää alennettuna, jos suunnitelmaa tai asetettuja ehtoja ei ole noudatettu.
Hakemus on jätettävä 31.8.2011 mennessä.
Liite nro 160.1
Ehdotus: Kunnanhallitus päättää hakea harkinnanvaraisen valtionosuuden korotusta vuonna 2011 500 000 euroa.
Varsinainen hakemus ja tasapainotussuunnitelma tuodaan kunnanhallituksen ja valtuuston käsittelyyn viimeistään elokuussa.
Päätös: Päätösehdotus hyväksyttiin yksimielisesti kuitenkin siten tarkennettuna, että kunnanhallitus päätti yksimielisesti, että harkinnanvaraista valtionosuudenkorotusta vuonna 2011 haetaan
700 000 euroa.
KH 223 § Hakemus ja talouden tasapainotussuunnitelma on esityslistan liitteenä nro 223.1.
Ehdotus: Kunnanhallitus ehdottaa valtuustolle, että valtuusto hyväksyy harkinnanvaraisen valtionosuuden korotushakemuksen ja siihen liittyvän talouden tasapainotussuunnitelman oheisen liitteen mukaisesti.
KV 38 §
Kunnanhallitus 224 § 22.8.2011
Hallintokunnat ovat laatineet selvitykset vuoden 2011 taloustavoitteiden toteutumisesta 30.6.2011.
Vuoden 2011 taloustavoitteisiin on pyritty saamaan myös toimintoja ja sen onnistumista kuvaavia mittareita.
Väliraportti on liitteenä nro 224.1.
Ehdotus: Kunnanhallitus merkitsee väliraportin 1.1.-30.6.2011 tiedokseen ja saattaa sen edelleen tarkastuslautakunnan ja valtuuston tiedoksi.
KV 39 §
Kunnanhallitus 225 § 22.8.2011
Esityslistan liitteenä on PoSan talouden toteutuminen ajalla 1.1.-30.6.2011. Liite nro 225.1. Jämijärven kunnan toteumaprosentti on 50,92%. Viime vuonna vastaavana ajankohtana toteuma oli yhteensä 2 048 109 euroa; nyt 1 986 555 euroa.
Suurimmat ylitykset on erityispalveluissa toteuma 55,43 % ja vanhuspalveluissa 51,14 %.
Ehdotus: Kunnanhallitus merkitsee PoSan toteuman 1.1.-30.6.2011 tiedokseen ja saattaa sen edelleen tiedoksi valtuustolle.
KV 40 §
Kunnanhallitus 236 § 29.8.2011
Kunnanhallituksen kokouksessa 8.8.2011 sovittiin, että Jämin hiihtotunnelin osalta kutsutaan rahoittajat yhteispalaveriin, jossa neuvotellaan syksyn lyhennysten siirtämisestä. Tavoitteena on saada ennen vuoden loppua valtuuston asettamien tavoitteiden mukainen pysyvä järjestelmä hiihtotunnelin talouden ja toiminnan järjestämiseksi. Ratkaisun sisältöön vaikuttaa oleellisesti syksyn aikana tehtävät päätökset monikuntaliitoksen osalta.
Yhteisneuvottelu on käyty 18.8.2011. Muistio neuvottelusta on liitteenä nro 236.1.
Lyhennysten siirtäminen edellyttää takaajan (Jämijärven kunnanvaltuuston) suostumusta.
Ehdotus: Kunnanhallitus päättää esittää valtuustolle, että
1. Finnvera Oyj:n lainan joulukuussa 2010 erääntynyt lyhennys 7 862,00 € maksetaan ajan tasalle
2. Finnveran, Jämijärven Osuuspankin ja Parkanon Säästöpankin lainojen 2011 erääntyneet korot maksetaan ajan tasalle:
- Finnvera 3 218,05
- Jämijärven Osuuspankki 2 516,02
- Parkanon Säästöpankki 1 749,74
7 483,81
3. Valtuusto antaa lainojen omavelkaisena takaajana suostumuksensa siihen, että Finnvera Oyj:n, Jämijärven Osuuspankin ja Parkanon Säästöpankin lainoihin haetaan lyhennysvapaata vuoden 2011 lyhennyksien osalta (41 751,59 €) siten, että laina-aikaa ei jatketa. Erääntyvät korot noin 6 760 € maksetaan normaalisti.

References: § 8
 § 8
 § 30
 § 22
 § 22
 § 22
 § 29